ມີການເຈລະຈາຢ່າງຂຸ້ນຂ້ຽວ ເພື່ອແກ້ໄຂບັນຫາງົບປະມານ ສຫລ
ເສັ້ນຕາຍໃນການອັດ ການປະຕິບັດງານລັດຖະບານ ພວມຫຍັບໃກ້ເຂົ້າມາ ຖ້າບໍ່ມີການຕົກລົງເລື່ອງງົບປະມານ
ປະທານາທິບໍດີສະຫະລັດ ທ່ານບາຣັກໂອບາມາ ກ່າວວ່າ ທ່ານຫວັງວ່າຈະໄດ້ຟັງລາຍງານຈາກພວກຜູ້ນຳລັດຖະສະ ພາຂອງພັກຣີພັບບລີກັນ ແລະພັກເດໂມແຄຣັທ ໃນຕອນ ເຊົ້າຂອງວັນສຸກມື້ນີ້ກ່ຽວກັບວ່າພວກເຂົາເຈົ້າໄດ້ບັນລຸການ ຕົກລົງກັນຫຼືບໍ່ ໃນເລື່ອງງົບປະມານ ກ່ອນທີ່ການຢຸດປະຕິ ບັດງານເປັນບາງສ່ວນຂອງລັດຖະບານຈະມີຜົນບັງຄັບໃຊ້ ໃນຕອນທ່ຽງຄືນຕາມເວລາທ້ອງຖິ່ນຫຼື 4 ໂມງຕາມເວລາ ມາດຕະຖານສາກົນ ທ່ານໂອບາມາໄດ້ພົບປະກັບທ່ານ Harry Reid ຜູ້ນຳສຽງ ສ່ວນຫຼາຍ ຂອງສະພາສູງສະຫະລັດ ຈາກພັກເດໂມແຄຣັທ ແລະປະທານສະພາຕໍ່າທີ່ສັງກັດຣີພັບບລີກັນທ່ານ John Boehner ທີ່ທຳນຽບຂາວໃນຄືນວັນພະຫັດວານນີ້ ເພື່ອ ພະຍາຍາມທັບມ້າງສະພາບການບໍ່ໄປບໍ່ມາ ກ່ຽວກັບແຜນ ການໃຊ້ຈ່າຍຂອງລັດຖະບານສຳລັບສົກງົບປະມານທີ່ຈະ ສິ້ນສຸດລົງໃນເດືອນກັນຍາປີນີ້ ປະທານາທິບໍດີໂອບາມາ ກ່າວຕໍ່ພວກນັກຂ່າວລຸນຫຼັງການພົບປະວ່າ ທັງສອງຝ່າຍໄດ້ສ້າງ ຄວາມກ້າວໜ້າເພີ່ມຕື່ມແຕ່ກໍເວົ້າວ່າທ່ານຍັງບໍ່ທັນພ້ອມເທື່ອທີ່ຈະສະແດງຄວາມຫວັງໄປໃນ ແງ່ທີ່ດີເທື່ອທີ່ວ່າ ການແກ້ໄຂຈະມີການບັນລຸການຕົກລົງກັນກ່ອນທີ່ເວລາຈະໝົດລົງ ທ່ານ ກ່າວວ່າຄະນະເຈລະຈາຈະພາກັນເຮັດວຽກຕະ ຫຼອດຄືນໃນຄວາມພະຍາຍາມເພື່ອເສື່ອມປະ ສານຄວາມແຕກຕ່າງທີ່ທັງສອງຝ່າຍມີ ໃນເວລາຕໍ່ມາທຳນຽບຂາວປະກາດວ່າທ່ານໂອບາມາ ໄດ້ຍົກເລີກແຜນ ການເດີນທາງໄປຍັງລັດອິນດຽນນາໃນວັນສຸກມື້ນີ້ ໃນຖະແຫຼງການຮ່ວມນັ້ນ ທ່ານ Reid ແລະທ່ານ Boehner ຍັງໄດ້ຮັບຮູ້ວ່າ ພວກທ່ານ ໄດ້ເຮັດໃຫ້ຄວາມແຕກຕ່າງທີ່ມີແຄບລົງ ຖ້າຫາກລັດຖະບານຢຸດປະຕິງານແທ້ ພວກຄົນງານຂອງລັດຖະບານກາງຫຼາຍຮ້ອຍພັນຄົນ ກໍຈະຖືກສັ່ງໃຫ້ພັກການ ຫຼາຍໆພະແນກການຂອງລັດຖະບານ ກໍຈະໄດ້ຮັບການລົບກວນ ແລະພວກທະຫານທີ່ພົວມທຳການສູ້ລົບຢູ່ກໍຈະບໍ່ໄດ້ຮັບເງິນເດືອນເຕັມ ທ່ານໂອບາມາກ່າວຢໍ້າວ່າການຢຸດປະຕິບັດງານຂອງລັດຖະບານຈະສ້າງຄວາມເສຍຫາຍໃຫ້ ແກ່ການຟື້ນໂຕຄືນຂອງເສດຖະກິດສະຫະລັດ